Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12340

2. 3. 4. 1. Figyelmeztetés az átesésre. Amikor a repülőgép közel áll az áteséshez akár egyenes vonalú repülésben, akár fordulóban, amikor az összes hajtómű egység működik, és akkor, ha az egyik hajtómű egység nem működik, a pilótának világos és jellegzetes figyelmeztetést kell kapnia, melynek nyilvánvalónak kell lennie az összes lehetséges konfigurációban és teljesítmény mellett, kivéve azokat, amelyeket nem kell lényegesnek tekintetni a biztonságos repülés szempontjából. Az átesésre történő figyelmeztetésnek, és a repülőgép egyéb jellemzőinek olyanoknak kell lenniük, hogy a pilóta az átesés jelzés kezdete után a repülőgép teljes kormányozhatóságának fenntartásához képes legyen az átesés bekövetkezését megakadályozni anélkül, hogy a hajtómű teljesítményét változtatná. 2.3.4.2. A repülőgép viselkedése az átesést követően. Bármely konfigurációban és teljesítménynél, melyről úgy vélik, hogy lényeges az átesésből történő kivétel lehetősége szempontjából, a repülőgép átesést követő viselkedése nem lehet annyira szélsőséges, hogy megnehezítse az átesésből történő azonnali kivételt anélkül, hogy túllépnék a repülőgép sebességkorlátozásait, vagy szilárdsági korlátait. Elfogadhatónak kell tekinteni a működő hajtómű egységek teljesítményének csökkentését a repülőgép átesésből történő kivétele alatt. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes